Ο ρόλος της βιταμίνης D στη πρόληψη των νεοπλασμάτων παχέος εντέρου. Μια συστηματική ανασκόπηση και μετα-ανάλυση τυχαιοποιημένων κλινικών μελετών
Creators: name: Εμμανουηλίδου, Γεωργία Αποστόλου
Publisher: name: Aristotle University of Thessaloniki
Year: 2023
Subjects: Ορθοκολικός καρκίνος
Πολύποδες παχέος εντέρου
Βιταμίνη D
Colorectal polyps
Vitamin D
Colorectal Cancer

description: Ο καρκίνος παχέος εντέρου είναι ο τρίτος συχνότερος καρκίνος σε επίπτωση και ο δεύτερος σε θνητότητα και στα 2 φύλα. Η πλειονότητα των περιπτώσεων ορθοκολικού καρκίνου αναπτύσσεται μέσα σε περίοδο αρκετών χρόνων από αδενωματώδεις πολύποδες οι οποίοι εξελίσσονται μέσω δυσπλασίας σε εστίες διηθητικού καρκινώματος. Ο ρόλος της βιταμίνης D στην πρόληψη της καρκινογένεσης έχει μελετηθεί εδώ και αρκετά χρόνια λόγω της ανοσοτροποποιητικής δράσης της που ασκείται κυρίως μέσω του VDR υποδοχέα. Η μελέτη αυτή έχει ως στόχο να παρoυσιάσει μια λεπτομερή σύνοψη όλων των διαθέσιμων δεδομένων σχετικά με την αποτελεσματικότητα της χορήγησης συμπληρωμάτων βιταμίνης D στην πρόληψη των νεοπλασμάτων παχέος εντέρου μέσα από μια Συστηματική Ανασκόπηση και Μετα-Ανάλυση της υπάρχουσας βιβλιογραφίας. Η αναζήτησή μας έγινε στις 3 μεγάλες βάσεις δεδομένων Pubmed, Embase και Web of Science μέχρι τον Ιούνιο του 2022 για τυχαιοποιημένες κλινικές δοκιμές οι οποίες εξέταζαν την αποτελεσματικότητα της χορήγησης συμπληρωμάτων βιταμίνης D στην πρόληψη εμφάνισης νεοπλασμάτων παχέος εντέρου σε σύγκριση με τη χορήγηση placebo. Όλη η μεθοδολογία της μελέτης μας έγινε σύμφωνα με το handbook της Cochrane. Στη μετανάλυση μας συμπεριλήφθηκαν 9 μελέτες με συνολικό πληθυσμό 70.706 άτομα, μικρή ετερογένεια και χρόνο παρακολούθησης 3-5 έτη. Δεν αναδείχτηκε στατιστικά σημαντική διαφορά στην πιθανότητα εμφάνισης ορθοκολικού καρκίνου (RR:1.06 [0.88-1.28] ,P=0.75) και αδενωμάτων παχέος εντέρου (RR:1.00 [0.92-1.08] , P=0.38) με τη χορήγηση συμπληρωμάτων βιταμίνης D σε σύγκριση με τη χορήγηση placebo. Ομοίως η χορήγηση βιταμίνης D δεν φάνηκε να επιδρά στον κίνδυνο εμφάνισης οδοντωτών πολυπόδων και προχωρημένων αδενωμάτων παχέος εντέρου. Η χορήγηση συμπληρωμάτων βιταμίνης D σύμφωνα με τα αποτελέσματα της μελέτης μας δεν φαίνεται να μειώνει την πιθανότητα εμφάνισης νεοπλασμάτων παχέος εντέρου. Πιθανότατα η χορήγηση συμπληρωμάτων βιταμίνης D θα ήταν ωφέλιμη σε συγκεκριμένες κατηγορίες ασθενών και συνεπώς απαιτούνται περαιτέρω πολυκεντρικές μελέτες επί του θέματος.
description: Colorectal cancer (CRC) is the third most common cancer in both sexes and the second in terms of mortality. Apart from genetic predisposition, dietary and lifestyle factors have been implicated in the development of CRC. Several studies suggested that vitamin D (Vit-D) might be a promising strategy in CRC prevention, while other studies did not confirm this finding. The aim of our study was to examine the role of Vit-D supplementation in the prevention of colorectal neoplasms. We conducted a systematic search in Pubmed, Embase and Web of Science databases for Randomized Controlled Trials examining the incidence of colorectal neoplasms in patients taking Vit-D supplementation compared to placebo. We synthetized results using risk Ratio along with 95% Confidence Intervals. Nine RCTs (N=71386) were included. Non-significant correlations were observed between Vit-D supplementation and CRC incidence (RR:1.06, p=0.52). Similarly, non-significant associations were observed between the use of Vit-D supplements and colorectal adenoma incidence (RR:1.00, p=0.91). Advanced adenomas (OR:1.05, p=0.63) and serrated polyps (RR:1.03, p=0.63) were also not significantly inversely associated with Vit-D supplementation. Our study shows that Vit-D does not seem to have a role in the chemoprevention of colorectal neoplasms. However, additional well-designed studies are needed in order to draw safe conclusions. A potentially beneficial role of Vit-D supplementation in CRC primary prevention in individuals with severe vitamin D deficiency as well in the primary prevention of early-onset CRC, requires further investigation.